Flyvefisken klasės patrulinis laivas

Flyvefisken klasės patrulinis laivas () – kai kurių specialistų korvetėms priskiriamas Danijos gamybos karo laivas. Iš viso pastatyta 14 laivų. Jų klasė taip pat vadinama Standardflex 300 ar SF300. Pirmasis Flyvefisken, pagal kurį ir buvo pavadinta visa klasė, nuleistas 1986 m. balandžio 26 d. Iš viso buvo pagamintos 3 laivų modifikacijos.

Laivuose pritaikyta modulinė sistema, kuri leidžia per 48 valandas modifikuoti laivą pagal taikomą užduotį. Laivai gali būti naudojami, priklausomai nuo poreikio, kaip patruliniai, priešmininiai, priešpovandeniniai, raketiniai. Laivų korpusai pagaminti iš kompozicinių medžiagų – penopolivinilchlorido ir stiklaplastikio, kurios neturi magnetinių savybių. 

 Ginkluotė 
Priklausomai nuo vykdomų užduočių, Flyvefisken klasės laivuose gali būti sumontuota tokia ginkluotė:
 8 priešlaivinių raketų RGM-84 Harpoon Block II SSM paleidimo įrenginiai. Šios žemė-žemė tipo raketos skirtos paviršiaus mūšiams. Gali pasiekti taikinius už 120 km;
 6 priešlėktuvinių raketų Sea Sparrow SAM paleidimo įrenginiai. Raketos pasiekia taikinius iki 14 km;
 1 OTO Melara 76 mm/62 gun patranka. Turi didelę šaudymo spartą (120 šūv./min.). Pasiekia taikinius iki 16 km;
 2 kulkosvaidžiai (12,7 mm);
 2 torpedų (533 mm) leidimo aparatai. Naudoja valdomas torpedas, tinkamas prieš antvandeninius ir povandeninius laivus;
 60 minų.

 Lietuvoje 
Nuo 2008 m. Lietuvos karinių jūrų pajėgų turimi Flyvefisken klasės laivai saugo teritorinius vandenis ir išskirtinę ekonominę zoną Baltijos jūroje. Šie patruliniai laivai turi galimybę per trumpą laiką būti pritaikyti priešmininės ar viršvandeninės kovos funkcijoms. Laivų įgulos - iki 30 karių. Lietuvos Flyvefisken klasės laivai apginkluoti greitašaudžiais 76 mm „Oto Melara Super Rapid“ pabūklais ir stambaus kalibro kulkosvaidžiais.Lietuvos vandenys saugomi moderniais laivais  Šiuo metu Lietuvos Patrulinių laivų divizioną sudaro 4 „Flyvefisken” klasės laivai – „Žemaitis“ (P11), „Dzūkas“ (P12), „Aukštaitis“ (P14) ir „Sėlis“ (P15).

Flyvefisken klasės laivai pakeitė dvi Griša-III klasės korvetes, Lietuvos karinėse jūrų pajėgose naudotas nuo 1992 m.

 Šaltiniai 

Kategorija:Patruliniai laivai